📘کتێبی «ڕۆژهەڵاتی وەنەوشە» بڵاوکرایەوە📚 ناسنامەی کتێب:  «ڕۆژهەڵاتی وەنەوشە»، #شەهریار_مەندەنیپوور،  لە فارسییەوە:#هیوا_عەزیزی، سەردەم، سلێمانی ٢٠٢٣.▫️شەهریار مەندەنیپوور لەدایکبووی ساڵی ١٣٣٥، نووسەری نەوەی سێهەمی دونیای چیرۆک و چیرۆکنووسیی ئێرانە کە بە کۆمەڵە چیرۆکەکانی "هەموو سێبەری ئەشکەوت"(١٣٦٨)، هەشتەم ڕۆژی زەوی (١٣٧١)، وەک یەکێک لە دیارترین چیرۆکنووسان دێتە دونیای کۆمەڵگەی ئەدەبیی ئێرانەوە. هەر یەک لە کۆمەڵە چیرۆکەکانی "مۆمیا و هەنگوین" و "مانگی نیوەڕۆ"ی لە ساڵی ١٣٧٧ بڵاوکردەوە.▫️#مەندەنیپوور هەر لە یەکەم چیرۆکەکانیەوە ئاشکرای دەکات کە خاوەنی بیرێکە و هەوڵ ئەدات بۆ تەعبیرکردن لەو بیرەی خۆی، ستراکتوور و دەنگێکی گونجاو بدۆزێتەوە». ڕۆژهەڵاتی وەنەوشە لە نۆ چیرۆک پێکدێت کە بابەتی چیرۆکەکان کێشەی کۆمەڵایەتی و پرسی خۆشەویستییە. ئەم بەرهەمە سەرجەم شازدە جار و بە زیاد لە ١٩ هەزار نوسخە، لەلایەن دەزگای چاپ و پەخشی مەرکەزەوە چاپکراوە. «ڕۆژهەڵاتی وەنەوشە» یەکێک لە بەرهەمە باشەکانی مەندەنیپوور لەقەڵەمدەدرێت. ▫️ئەم کتێبە چەندین گێڕانەوەی بە گۆشەنیگای جیاوازەوە هەیە کە لە پرسی خۆشەوسیتی و خیانەت و دابڕان دەدوێن. بەدەر لەوەی حیکایەتخوان کێیە، گێڕانەوە بە چەشنێک ئەنجام دەدرێت کە هەم چاوێک بە واقیعی بەرهەستدا دەگێڕێت، هەمیش ڕوانینێکی لەسەر مێژوو هەیە. ئەمە جگەلەوەی ڕۆدەچێتە قووڵایی بیر و مێشک و ختورە و خەیاڵی کاراکتەرەکانەوە. ▫️لە تایبەتمەندییەکانی دیکەش کە مەندەنیپوور خۆی لە چاوپێکەوتنەکانیدا ئاماژەی پێدەدات، شێوازی بەکارهێنانی زمانە لە بەرهەمەکانیدا. هەرچەند خۆی دەڵێت پێی خۆش نییە بەرهەمەکانی بخرێنە چوارچێوەی ستایلێکی تایبەتی نووسینەوە، بەڵام پرسی فۆرم و زمان بایەخێکی زۆریان لەلای ئەم نووسەرە هەیە: «بەڕای من ئەو نووسەرەی هەموو چیرۆکێکی خۆی بە تاکە یەک زمان بنووسێت، نووسەرێکی فاشیل، یان هیچ نەبێت نووسەرێکی یەکلایەنە و تاکڕەهەندە. زمان ئامانجی نووسینە، کەواتە ئامرازێک بۆ نووسینی چیرۆک نییە و نووسەر دەبێت بتوانێت شەبەنگێک لە کۆمەڵێک زمانی جیاواز بەکاربهێنێت.»▫️#مەندەنیپوور لە چاوپێکەوتنێکدا لەمەڕ چۆنیەتی تێکەڵکردنی فۆرم و ناوەڕۆک لە بەرهەمەکانیدا دەڵێت: «فۆرم هەموو شتێکە لە نووسینی چیرۆکدا. بۆ پتر و پتر لە هەزاران جار، ئەمەندە و ئەمەندە چیرۆک و چیرۆکی گوێ ئاگردان لەم جیهانەدا نووسراون و گێڕدراونەتەوە. بەڵام ئێمە ئەمانەوێت چی بگێڕینەوە؟ کامە چیرۆک ماوە نەگوتراوبێت و نەگێڕدرابێتەوە، بۆیەش دەبێت هەوڵ بدەین لە فۆرمێکی نوێدا بیگێڕینەوە.»▫️#شەهریار_مەندەنیپور ساڵی ۱۹۵۶ لە شاری #شیراز لە دایک بووە. ساڵی ۱۹۸۹ یەکەم کۆمەڵە چیرۆکی، لە ژێر ناوی «هەموو سێبەری ئەشکەوت»دا بڵاو دەکاتەوە. بۆ چەند ساڵێک سەرنووسەری حەوتەنامەی «ئێوارەی پێنجشەمە» بووە، کە دواتر داخرا. ئێستاش لە ویلایەتە یەکگرتووەکانی ئەمریکا دەژی.🔻درێژەی بابەت... (Zêdetir Bixwîne)🌐‌ http://kurdishbookhouse.com/ku/100-1011/#اختصاصی_خانه_کتاب_کردی■ببنە ئەندامی "ماڵی کتێبی کوردی":▪️ @kurdishbookhouse🌎 پایگاه خبری خانهٔ کتاب كُردی